એક તરફ સૌરાષ્ટ્ર અને દક્ષિણ ગુજરાતમાં બારેમેઘ ખાંગા થયા છે, તો બીજી તરફ અમદાવાદ, ઉત્તર ગુજરાત, કચ્છ સહિતના વિસ્તારોમાં હજુ ચોમાસું જામ્યું નથી. અહીં છૂટો-છવાયો વરસાદ પડીને રોકાઈ જાય છે. જુલાઈ મહિનો અડધો પૂરો થઈ ગયો છતાં અહીં જેટલો વરસાદ પડવો જોઈએ તેટલો પડ્યો નથી. અમદાવાદમાં પણ હજુ 81 ટકા વરસાદની ઘટ છે. આમ, એક તરફ સૌરાષ્ટ્ર જળબંબાકાર થઈ ગયું છે તો ઉત્તર ગુજરાત, કચ્છ અને અમદાવાદ એક રીતે તરસ્યા જ રહ્યા છે.